Lorthe Blema duckenson

Duckenson Lorthe Blema (24 septanm 1983, Miragwàn) se yon doktè jinekolojis-obstetrisyen, pwofesè inivèsite ak politisyen ayisyen.  Li te nonmen  15 novanm 2024 kòm minis Sante Piblik ak Popilasyon Ayiti.

 Biyografi 

 Jenès ak etid 
Duckenson Lorthe Blema grandi nan Pòtoprens, komin Kafou.  Li te lekòl Juvénat Collège Sacré-Cœur ak Collège Catherine Flon.  Li te kontinye etid medikal li nan Inivèsite Quisqueya, kote li te diplome kòm doktè nan medsin, epi li te fè espesyalizasyon nan obstetrik ak jinekoloji nan Lopital Inivèsitè La Paix nan Pòtoprens.

 Karyè medikal ak akademik 
Depi 2011, li te konseye pedagojik ak pwofesè sémiologie médicale nan Inivèsite Quisqueya (FSSA).  Li te travay kòm doktè nan sèvis obstetrik ak jinekoloji nan lopital Notre-Dame nan Tigwav, epi pita nan Lopital Inivèsitè La Paix nan Pòtoprens.

 Angajman nan sante piblik 
Pasyone pou sante piblik, li te travay kòm konseye pou MSPP ak plizyè òganizasyon.  Li te ede òganize sèvis sante matènèl ak repwodiktif, epi mete an plas "paquet intégré de services de santé" pou popilasyon vilnerab nan Depatman Lwès.  Li te patisipe tou nan repons nasyonal kont epidemi Covid-19 ak kolera ansanm ak Medsen san fwontyè.

 FONDEFH 
An jen 2022, li te vin direktè teknik nan Fondasyon pou Devlopman ak Ankadreman Fanmi Ayisyen yo (FONDEFH).  Li te ede devlope swen lopital ak sipòte òganizasyon nan planifikasyon ak aplikasyon pwogram sante.  Li te sèvi kòm Sekretè Egzekitif nan Konsèy Administrasyon ak Direktè Egzekitif lopital de referans FONDEFH.  Depi 2025, li se vis prezidan konsèy administrasyon FONDEFH.

 Minis Sante Piblik ak Popilasyon 
Nan 15 novanm 2024, yo te nonmen Duckenson Lorthe Blema kòm minis Sante Piblik ak Popilasyon.  Li te deklare li vle ranfòse lidèchip MSPP a epi travay kole kole ak patnè lokal ak entènasyonal pou mete baz kouvèti sante inivèsèl an Ayiti.

 Angajman ak pwojè 
Anplis fonksyon medikal ak ministè a, li devlope plizyè pwojè enpòtan, tankou kreyasyon yon fèm agrikòl modèn pou ogmante pwodiksyon manje lokal, kolaborasyon ak inisyativ entènasyonal tankou IMA World Health, IHSD ak EpiC, ansanm ak mobilizasyon jenès la nan mouvman « Mache pou sò nou – Pèp la kanpe ».

 Lavi prive 
Li marye ak Viala Perpétue Sanon Blema, yon doktè anestezis ki fèt 7 mas 1985 nan Pòtoprens.  Yo gen yon pitit fi ki fèt 11 jen 2012.

 Gade tou 

 Politik Ayiti
 Sante nan Ayiti

 Referans 







 Lyen deyò 

 Dr Duckenson Lorthe Blema pran fonksyon – *Le Nouvelliste*
 Pòtrè minis la – *Le Nouvelliste*
 Mesaj ofisyèl Minis Blema – MSPP
 Inogirasyon yon inite pwodiksyon oksijèn nan La Paix – *iciHaiti*
 Videyo: Anons reouvèti lopital jeneral – YouTube
 Deklarasyon Minis Blema sou masak Kabare – *Rezo Nòdwès*
 Atik sou relouvèti lopital Chancerelles – *AyiboPost*
 Alokisyon Minis Dr Blema – MSPP sou Facebook
 Kont Twitter/X ofisyèl Dr Duckenson Lorthe Blema (@LortheBlema)